নাগাল্যান্ড ক্রিকেট দল

নাগাল্যান্ড ক্রিকেট দল ভারতীয় ঘরোয়া ক্রিকেটে নাগাল্যান্ড রাজ্যের প্রতিনিধিত্ব করে থাকে। জুলাই ২০১৮-এ, বিসিসিআই কর্তৃক নাগাল্যান্ড দলকে রঞ্জিতে ও বিজয় হাজারে ট্রফিতে অংশ নেবার সুযোগ দেওয়া হয়।

তারা ২০১৮/১৯ বিজয় হাজারে ট্রফির প্রথম ম্যাচ বিহারের বিপক্ষে ৮ উইকেটে হেরে যায়। সেই মরসুমে মোট আটটি ম্যাচে ৫টি জয় পেয়ে প্লেট গ্রুপে চতুর্থ স্থান লাভ করে নাগাল্যান্ড।

সেই মরসুমের রঞ্জি ট্রফির প্রথম ম্যাচে মিজোরামকে তারা এক ইনিংস সহ ৩৩৩ রানে হারিয়ে দেয়। এটি ছিল রঞ্জিতে কোনো দলের অভিষেক ম্যাচের সর্বোচ্চ জয়। মরসুম শেষে তারা গ্রুপে ৭ম স্থানে থাকে (৮ ম্যাচে ২টি জয়)।

সেই মরসুমে সৈয়দ মুশতাক আলী ট্রফিতে একটাও ম্যাচ জিততে পারেনি নাগাল্যান্ড।

তথ্যসূত্র

বিষয়শ্রেণী:ক্রিকেট
বিষয়শ্রেণী:২০১৮-এ নাগাল্যান্ডে প্রতিষ্ঠিত
বিষয়শ্রেণী:ক্রিকেট দল
বিষয়শ্রেণী:ভারতের প্রথম-শ্রেণীর ক্রিকেট দল